Mount Kenya National Park
Mount Kenya National Park er en naturpark i det centrale Kenya på 580 km2. Parken, der ligger lige syd for ækvator, omgiver Kenyas højeste og Afrikas næsthøjeste bjerg (efter Kilimanjaro), Mount Kenya (5199 meter).
Nær toppen er landskabet bart, og flere steder er der gletsjere. Længere nede findes åbne alpine landskaber med flere endemiske planter, blandt andet kæmpeformer (op til 8 meter høje) af planteslægterne svinemælk (Senecio) og lobelie. Længst nede findes udstrakte skovområder med elefanter, bøfler og antiloper.
Mount Kenya National Park er optaget på UNESCO's Verdensarvsliste.